cyanic-selkie/wikianc huggingface dataset:
Oscar Piastri
Kardisõit
Ta hakkas kardispordiga tegelema 2011. aastal, meistrivõistlustel on osalenud alates 2014. Algul võitis kohaliku tähtsusega võistlusi, kuni 2016. aastal jõudis ka Euroopas.
Vormel 4 ja Vormel Renault
2016. aasta lõpus palkas Dragoni meeskond ta sõitma AÜE Vormel 4 sarjas, kus Oscar saavutas kaheksanda koha. Teda märkas seetõttu Christian Horneri meeskond Arden International, kellega ta teeb 2017. aasta Briti F4 Meistrivõistlustel. Kokku võidab ta 6 sõitu ja lõpetab hooaja edetabelis teisel kohal.
2018. aastal tegi Piastri taas koos Ardeniga Vormel Renault Eurocupi debüüdi, saavutades üldarvestuses kaheksanda koha. Samal ajal teeb ta ka mõned Wild cardi võidusõidud Vormel Renault NEC-is. 2019. aastal siirdus ta seitsme võiduga R-ace GP meeskonda, kellega koos võitis kategooria.
Vormel 3
2020. aastal palkas Prema ta Vormel 3 sarja. Ta võitis võistluse oma debüütetapil Austrias. Enne viimast etappi Mugello ringrajal Itaalias oli nii Piastril kui ta meeskonnakaaslasel Logan Sargeantil esimestena 160 punkti ning tiitliheitluses oli ka Théo Pourchaire. Sprindivõistlusel katkestas Sargeant esimesel ringil kokkupõrke tagajärjel ning langes sellega tiitliheitlusest. Pouchaire ei suutnud teenida piisavalt punkte Piastrist möödumiseks ning seitsmendast kohast piisas Piastrile Vormel 3 meistritiitli võitmiseks. Ta võitis sarja vaid kolme punktiga Pourchaire'i ja nelja punktiga Sargeanti ees.
Vormel 2
2020. aasta detsembri alguses võttis Prema austraallase 2021. aasta hooajaks Vormel 2 meeskonda. Bahreini sprindivõistlusel (2. etapp) saavutas ta oma esimese võidu selles sarjas. Järgmisel nädalavahetusel naasis ta poodiumile kahe teise kohaga Monaco võistlustel. Bakuus toimunud Feature Race'il lõpetas ta Eesti sõitja Jüri Vipsi järel teisena. Pärast Silverstone Feature Race'i kolmandat kohta jõudis ta liidrikohale ja naaseb Monza Feature Race'i võidule. Venemaal Sotšis vallutab ta selles kategoorias oma kolmanda pole-positsiooni järjest, liidripositsioonil alustamine domineerib Feature Race'i ja võidab Théo Pourchaire'i ees. Jeddas vallutab ta neljanda järjestikuse pole-positsiooni, pärast võistlus-1 kaheksandat kohta õnnestub naasta võidule teises ja kolmandas sõidus. Ka Yas Marina ringrajal osutus austraallane kiireimaks, vallutades pooluskoha Jack Doohani ees. Esimeses sõidus saavutatud kolmanda kohaga kroonitakse austraallane kahe võidusõiduga uuena meistriks. Lisaks antakse talle ka Anthoine Huberti Auhind, mis on Vormel-2 hooaja parim uustulnuk.
Vormel 1
2020. aasta jaanuaris liitus Piastri Renault Spordiakadeemiaga. Peale 2020. aasta Vormel 3 meistritiitli võitmist sai ta võimaluse osaleda Vormel 1 Monza ringraja katsetel koos Spordiakadeemialaste Christian Lundgaardi ja Guanyu Zhouga, sõites Renault R.S.18-ga.
Peale 2021. aasta Vormel 2 meistritiitli võitmist palgati Piastri 2022. Vormel 1 hooajaks Alpine reservsõitjaks. Kahe meeskonna kokkuleppel sai temast samal hooajal ka McLareni reservsõitja.
Langemets
Langemets on eesti perekonnanimi.
Statistika
2023. aasta 1. jaanuari seisuga oli Eestis perekonnanimi Langemets 23 inimesel: 10 mehel ja 13 naisel. Perekonnanimede levikult oli Langemets meeste puhul 12515. kohal ja naiste puhul 10640. kohal. Perekonnanime Langemets kandja oli keskmiselt 42 aasta vanune.
19. sajandi algul pandi pärisorjusest vabastamise käigus talupojale Järvamaal Järva-Jaani kihelkonnas Kuksema mõisavallas nimeks Langemets.
Nimede eestistamisel võeti Langemets 1936. ja 1938. aastal uueks perekonnanimeks kahel korral isikute poolt, kelle perekonnanimi oli varem Lange ja Langebrunn.
Ootus
Ootus on organismide üldine omadus olla valmis saabuvaiks muutusteks.
Omadust on lähemalt uurinud Robert Rosen. ja Mihai Nadin. Nimetatud ka eelheiastuseks.
Šilai (Jonava)
Šilai on küla Leedus Jonava rajoonis, Šilai valla halduskeskus. Külas on postkontor, lasteaed „Šilelis“ ja raamatukogu. Tähtsaimaks ettevõtteks on sealne 2400 seaga sigala.
Küla serval asub XI-XV sajandil kasutusel olnud Paberžė linnamägi. Aastal 1654 mainiti kirjalikes allikates esimest korda Šilai mõisa. Seal sündis Liivimaa piiskop Józef Kazimierz Kossakowski. Pärast tema sündi viis Józefi ema Marijona mõisa keskuse üle selleks ajaks tähtsaks asulaks muutunud Jonavasse.
Viisanõuded Briti kodanikele
Viisanõuded Briti kodanikele on teiste riikide ametiasutuste poolt Suurbritannia kodanikele pandud administratiivsed piirangud nende riiki sisenemisel. Alates 26. märtsist 2019 on Suurbritannia kodanikel viisavabadus või viisa saabumisel 185 riigile ja territooriumile, mis asetab Suurbritannia passi 5. kohale reisivabaduse järgi vastavalt Henley Passport indeksile.
583
583. aasta (DLXXXIII) oli Juliuse kalendri järgi aasta, mis algas reedel. Arvu 583 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine.
Viisanõuded Briti kodanikele
Viisanõuete kaart
püsti=3.7|pisi|center|Viisanõuded Briti kodanikele{{legend|#FDC421|Suurbritannia}}{{legend|#042E9B|Liikumisvabadus}}{{legend|#22B14C|Viisavaba}}{{legend|#79D343|Viisa saab internetist või riiki saabumisel}}{{legend|#B5E61D|Viisa riiki saabumisel}}{{legend|#61c09a|eVisa}}{{legend|#A8ACAB|Viisa on nõutav enne saabumist}}
Petraičiai
Petraičiai (žemaidi Petrātē) on küla Leedus Skuodase rajoonis Ylakiai vallas. Külas on Petraičiai kalmistu.
Kalamehe tee
Kalamehe tee on tänav Pirita linnaosas Pirita asumis. Kalamehe tee algab Randvere teelt, kulgeb esialgu umbes 30 meetrit põhjakirde-lõunaedelasuunaliselt, pöördub siis lääneloode-idakagusuunaliseks, ristub Meremehe tee ja Eduard Bornhöhe teega ning lõpeb ristudes Mõrra teega. Kalamehe tee on kokku ligikaudu 230 meetri pikkune.
Kalamehe tee sai nime 23. detsembril 1955.
Mila Pavićević
Mila Pavićević (sündinud 4. juulil 1988 Dubrovnikis) on horvaadi kirjanik.
Mila Pavićević sündis ja kasvas Dubrovnikis, õppis Zagrebi ülikoolis. Töötab Zagrebi ülikoolis võrdleva kirjandusteaduse ning kreeka keele ja kirjanduse õppejõuna.
Kirjutab luuletusi, jutustusi ja näidendeid nii täiskasvanutele kui ka lastele. Tema debüütluulekogu "XXX" ilmus 2002. aastal. Tema loomingut on avaldatud ajakirjades Mogućnosti, Dubrovnik, Forum, Književna republika ja Književna Rijeka.
Mila Pavićević on Horvaatia Kirjanike Liidu liige 2006. aastast ja Matrix Croatica liige 2007. aastast.
2009. aastal võitis ta Euroopa Liidu kirjandusauhinna lasteraamatu "Djevojčica od leda i druge bajke" eest.
Eesti keeles tema teoseid seni ilmunud ei ole.
Mweru
pisi|Mweru järv satelliidipildil pisi| Mweru (ka Mwelu või Mwero) on järv Aafrikas Sambia ja Kongo Demokraatliku Vabariigi piiril. Ta moodustab osa Kongo jõe süsteemist koos järve voolava Luapula jõe ja sealt välja voolava Luvua jõega.
Järve geograafilised koordinaadid on.
Järves on Kilwa ja Isokwe saar.
Richard Lanigan
Richard Leo Lanigan (sündinud 1943 Santa Fes) on ameerika semiootik ja kommunikatsiooniuurija.
Soblówka
Soblówka on küla Poolas Sileesia vojevoodkonnas Żywieci maakonnas Ujsoły vallas. Soblówka asub Slovakkia piirist 3 km kaugusel.
Richard Lanigan
Ta külastas Tartut 2012. aastal.
Rudolf Sauerbrei
Rudolf Harald Sauerbrei (7. mai 1908 Peterburi – 7. mai 1976 Hannover) oli Eesti vaimulik.
Õppis aastatel 1920–1926 Tallinna Poeglaste Saksa Reaalkoolis. Tartu Ülikooli usuteaduskonnas õppis ta aastatel 1926–1932. Oli prooviaastal Tallinna Oleviste koguduses. Ordineeriti õpetajaks 8. märtsil 1933.
Oli aastatel 1933–1939 Tallinna Kopli koguduse õpetaja ja usuõpetaja.
Põgenes aastal 1939 Saksamaale. Oli aastal 1939 pastor Litzmannstadt-Erzhausenis (praegu Ruda Pabianicka Lodzi lähistel) ja aastatel 1942–1945 sõjaväeteenistuses. Aastatel 1945–1950 oli ta pastor Spiekeroogis (Wittmundi kreisis Alam-Saksi liidumaal). Aastatel 1905–1971 oli ta Hannoveri Pauluse koguduse õpetaja ja alates aastast 1959 Hannoveri Lõuna piirkonna superintendent. Emeriteerus 1. septembril 1971.
Joe Willock
Joseph George Willock (sündinud 20. augustil 1999 Londonis) on Inglismaa jalgpallur, kes mängib poolkaitsjana Inglismaa Premier League'i klubis Newcastle United.
2004. aastal liitus ta Londoni Arsenali noorteakadeemiaga. Arsenali põhimeeskonnas debüteeris ta 20. septembril 2017 EFL Cup'i mängus Doncaster Roversi vastu. Inglismaa kõrgliigas tegi ta debüüdi 15. aprillil 2018 mängus Newcastle Unitedi vastu. Esimese värava lõi ta Arsenali särgis 29. novembril 2018 UEFA Euroopa Liiga alagrupimängus Poltava Vorskla vastu.
2019. aasta septembris sõlmis ta Arsenaliga uue pikaajalise lepingu. Hooajal 2019/20 lõi ta kokku viis väravat, sealhulgas ühe, 25. juunil 2020 mängus Southamptoni vastu, Inglismaa kõrgliigas. Hooaja 2020/21 Euroopa Liiga alagrupiturniiril lõi ta kolm väravat.
2021. aasta veebruaris läks ta laenule Newcastle Unitedi. 6. veebruaril lõi ta oma debüütmängus Southamptoni vastu kohe värava. Ta lõi 14 mänguga Inglismaa kõrgliigas kaheksa väravat, sealhulgas värava kuues mängus järjest – 21 aasta ja 272 päeva vanuselt sai ta Inglismaa kõrgliigas noorimaks, kes seda suutnud on. Ta lõi värava ka Premier League'i hooaja viimases mängus, millega kordas Alan Shearerile kuuluvat klubi rekordit. 2021. aasta mais valiti Willock Premier League'i maikuu parimaks mängijaks. 2021. aasta augustis sõlmis Willock Newcastle Unitediga püsiva kuueaastase lepingu.
Aastatel 2014–2020 mängis Willock Inglismaa noortekoondistes.
Timmase looduskaitseala
Timmase looduskaitseala on looduskaitseala Võru maakonnas Rõuge ja Võru vallas. Kaitseala kaitse-eesmärk on kaitsta kaitsealuseid liike ja nende elupaiku, samuti EÜ nõukogu direktiivis 92/43/EMÜ nimetatud elupaigatüüpe, näiteks lamminiite. Kaitseala pindala on 385,9 ha.
Joe Willock
Tema vanemad vennad Matty ja Chris Willock on samuti jalgpallurid. Willocki vennad on Montserrati päritolu.
Tuumaenergia Ukrainas
2021. aastal tootsid Ukraina tuumareaktorid 81 TWh – üle 55% kogu elektritoodangust, mis on maailmas suuruselt teine, jäädes maha ainult Prantsusmaale. Ukrainas asub Euroopa suurim tuumaelektrijaam Zaporižžja tuumaelektrijaam.
1986. aasta Tšornobõli katastroof Põhja-Ukrainas oli seni maailma raskeim tuumaõnnetus.
Donbassi sõja tingitud söepuudus Ukraina söeküttel töötavates elektrijaamades ja Zaporižžja tuumaelektrijaama kuuest reaktorist ühe seiskumine põhjustas 2014. aasta detsembris elektrikatkestusi kogu riigis. Vene-Ukraina sõja tõttu on tuumaelektrijaam kannatada saanud.
Ülevaade
Ukraina toetub suurel määral tuumaenergiale. Ukrainas asub Euroopa suurim tuumaelektrijaam Zaporižžja tuumaelektrijaam. 2006. aastal plaanis valitsus ehitada aastaks 2030 11 uut reaktorit, mis peaaegu kahekordistaks praeguse tuumaenergia võimsuse. Ukraina elektrisektor on installeeritud võimsuse poolest maailmas kaheteistkümnendal kohal, oma 54 gigavatti (GW). Taastuvenergial on elektritoodangus endiselt väga tagasihoidlik roll; 2005. aastal kaeti energiatootmine järgmistest allikatest: tuumaenergia (47%), soojusenergia (45%), hüdroelektrienergia ja muu (8%).
Hugo Alfvén
thumb|Hugo Alfvén, [[Peder Severin Krøyeri joonistus, 1903]] Hugo Emil Alfvén (1. mai 1872 – 8. mai 1960) oli üks tuntumaid heliloojaid Rootsis, kes tegutses ka viiuldaja ning dirigendina. Ta oli ligi 30 aastat Uppsala Ülikooli muusikadirektor ja üliõpilaskoori juht. Alfvéni teostes on tähtsal kohal loodus ja rahvamuusika.
Tuumaenergia Ukrainas
Nõukogude päritolu ajalugu
Tšornobõli katastroof oli tuumaõnnetus, mis leidis aset 26. aprillil 1986 Ukraina Nõukogude Sotsialistlikus Vabariigis Tšornobõli tuumaelektrijaamas. Plahvatus ja tulekahju paiskasid atmosfääri suures koguses radioaktiivset saastet, mis levis üle suure osa NSV Liidu lääneosast ja Euroopast. Seda peetakse ajaloo halvimaks tuumaelektrijaama õnnetuseks ja see on üks kahest rahvusvaheline tuumaintsidentide skaalal 7. taseme sündmusest (teine on Fukushima Daiichi tuumakatastroof). Võitlus saaste ohjeldamiseks ja suurema katastroofi ärahoidmiseks hõlmas lõpuks üle 500 000 töötaja ja läks maksma hinnanguliselt 18 miljardit rubla, halvades Nõukogude majanduse.
Hugo Alfvén
Helilooja loodud mitmekesine ja ulatuslik looming on rootsi rahvale väga südamelähedane ning tuntud väljaspool tema kodumaadki.
Tuumaenergia Ukrainas
Nõukogude päritolu ajalugu
Varem sai Ukraina oma tuumakütuse eranditult Venemaalt Venemaa ettevõtte TVEL kaudu. Alates 2008. aastast saab riik tuumakütust ka Westinghouse'ilt. Alates 2014. aastast kasvas Westinghouse'i osa impordist 2016. aastal enam kui 30%ni, kuna pärast Krimmi okupeerimist sai igasugune majanduslik seos Venemaaga tugevat sotsiaalset halvakspanu. 2018. aastal pikendati Westinghouse'i lepingut VVER kütuse tarnimiseks 2025. aastani. Õli ja maagaas annavad ülejäänud riigi energiast.
Hugo Alfvén
Looming
Hugo Alfvén on kirjutanud viis sümfooniat, kolm Rootsi rapsoodiat, sümfoonilised poeemid "Jaaniöö metsas" ja "Mäekuningas", kaks balletti, viiuli- ja klaveripalad, 12 kantaati, koori- ja soololaule.
Tuumaenergia Ukrainas
Hiljutine uuendus ja ümberkujundamine
Energoatom alustas 2011. aastal projekti, mille eesmärk on viia ohutus vastavusse rahvusvaheliste standarditega, mille maksumus on hinnanguliselt 1,8 miljardit dollarit ning mille lõpptähtaeg on 2017. 2015. aastal lükati valmimistähtaeg rahastamisviivituste tõttu edasi aastasse 2020. 2015. aastal esitasid mõned valitsusasutused Energoatomi vastu korruptsioonisüüdistused, mille muret väljendas peaminister Arseni Jatsenjuk. 2016. aasta märtsis külmutasid Ukraina kohtud Energoatomi varad ja pangakontod väidetavalt tasumata võlgade tõttu; Energoatom kaebas otsuse edasi, kuid külmutatud rahalised vahendid tõid kaasa lepingurikkumisi. Pangakontod vabastati 2016. aasta juunis.
Hugo Alfvén
Looming
Tema loomingust on tuntud "Rootsi polka" ja "Karjasetüdruku tants".
Rootsi rapsoodia nr 1 "Midsommarvaka"
Teos ilmus trükis 1903. aastal. Helilooja sai teose loomise idee Stockholmi saarestikus veedetud aastatest. Südasuvised öised tantsupeod oma kirevuse ja lõbusa meeleoluga, romantika ja värvide mänguga, õnnelikud inimesed ja imeline loodus ongi selle rapsoodia sisuks. Helilooja kasutas siin rahvaviise, töödeldes neid erineval viisil.
Tuumaenergia Ukrainas
Hiljutine uuendus ja ümberkujundamine
2008. aastal võitis Westinghouse Electric Company viieaastase lepingu tuumkütuse müümiseks kolmele Ukraina reaktorile alates 2011. aastast. Pärast Euromaidani kehtestas toonane president Viktor Janukovitš 28. jaanuarist kuni 6. märtsini 2014 keelu Rosatomi tuumakütuse tarnimiseks Euroopasse Ukraina kaudu. 2016. aastaks oli Venemaa osakaal langenud 55 protsendini, Westinghouse tarnis tuumakütust kuuele Ukraina VVER-1000 tuumareaktorile. Pärast Venemaa poolt Krimmi annekteerimist 2014. aasta aprillis pikendasid Energoatom ja Westinghouse kütusetarnelepingut 2020. aastani.
2019. aastal sõlmisid Energoatom ja Turboatom viieaastase lepingu mitmete Ukraina tuumaelektrijaamade kondensaatorite ja turbiinide moderniseerimiseks.
Timmase looduskaitseala
Kaitseala moodustati 2004.
Tuumaenergia Ukrainas
Hiljutine uuendus ja ümberkujundamine
4. detsembril 2019 nimetas Ukraina valitsus Energoatomi juhi kohusetäitjaks Pavlo Pavlõšõni. Energoatom arutas 2020. aasta jaanuaris Ukraina parlamendi tuumaenergia ja tuumaohutuse allkomisjoni esimehega kaheksat seadusandlikku eelnõu, mille eesmärk on täita rahvusvahelisi kohustusi ja standardeid ning Energoatomi finantsstabiilsust.
Airi Mikli
Airi Mikli (sündinud 28. septembril 1964 Tallinnas ) on Eesti jurist, riigiametnik.
Tuumaenergia Ukrainas
Hiljutine uuendus ja ümberkujundamine
Energoatom ja Westinghouse allkirjastasid 2021. aasta augustis lepingu Westinghouse AP1000 reaktorite ehitamiseks, et asendada Hmelnitski elektrijaamas pooleliolevad plokid.
2022
24. veebruaril 2022 katkes Ukraina elektrivõrk Nõukogude-järgsest IPS/UPS-võrgust enne sünkroniseerimist Mandri-Euroopa sünkroonvõrguga, mis saavutati 16. märtsil.
2022. aasta märtsis võtsid Vene väed Zaporižžja tuumaelektrijaama oma kontrolli alla. See jätkab tööd ja andmete edastamist, sealhulgas kaugseiresüsteemist, Rahvusvahelisele aatomienergia agentuurile. IAEA peadirektor Rafael Grossi ütles 6. juunil, et tuumajaama okupeerimisel Venemaa poolt on tuumaohutuse ja -julgeoleku seitsmest asendamatust sambast vähemalt viis ohtu sattunud, ja pärast augustis toimunud rünnakuid, et kõiki seitset on rikutud. 2022. aasta Venemaa sõja tõttu Ukraina vastu on tuumaelektrijaam kannatada saanud.
Budapesti leping
Budapesti leping (täisnimega mikroorganismide patendiekspertiisiks deponeerimise rahvusvahelise tunnustamise Budapesti leping, inglise keeles Budapest Treaty on the International Recognition of the Deposit of Microorganisms for the Purposes of Patent Procedure) on 28. aprillil 1977 Budapestis sõlmitud leping, mille järgi osalisriigid tunnustavad samal eesmärgil mikroorganismide deponeerimist ükskõik millises rahvusvahelises deponeerimisasutuses.
Tuumaenergia Ukrainas
Uraani kaevandamine
2005. aastal oli riigi saldokontol 17 hoiust. Neist kolm olid Vatutine, Central ja Michurinske arendamisel, samal ajal kui Novokostjantõnivis ehitati maagi rikastamise tehas. Maardlate arv on ammendatud (st Devladove, Žovtoritšenske, Peršotravneve, Bratske).
Airi Mikli
1989. aastal lõpetas Mikli Tartu Ülikooli õigusteaduskonna. 1984–2001 oli ta Justiitsministeeriumi ametnik. 1997–2006 Keila linnavalitsuse linnasekretär. 2006. aastast töötab Riigikontrollis (2006 vanemaudiitor, 2007–2017 kohaliku omavalitsuse auditi osakonna peakontrolör, alates 2018 riigikontrolöri nõunik).
Tuumaenergia Ukrainas
Uraani kaevandamine
Aktivistid on pikka aega hoiatanud "Dnipro keemiatehase" kohta Kamjanskes, mis on nõukogudeaegne uraanitöötlemisrajatis, mis koosneb tööstushoonetest, uraanijäätmeid sisaldavatest seadmetest ja suurtest prügilatest, kus hoiti aherainet. Käitisest on dokumenteeritud väikesemahulisi pinnase-, vee- ja tolmulekkeid, kuid peale perimeetri kindlustamise ei ole tehase nõuetekohaseks kindlustamiseks palju tehtud.
Reaktorite loetelu
Kõik Ukraina RBMK reaktorid (reaktori tüüp, mis olid 1986. aasta Tšornobõli katastroofis) asusid Tšornobõli tuumaelektrijaamas. Kõik sealsed reaktorid on suletud, jättes riiki tööle vaid palju turvalisemad VVER reaktorid. Kolm loetletud reaktorit ehitati taasiseseisvumisjärgses Ukrainas, esimene neist ehitati 1995. aastal; ülejäänud kuusteist reaktorit pärandas riik Nõukogude Liidult.
Airi Mikli
Ta on Vabariigi Valimiskomisjoni liige.
Budapesti leping
Eestis jõustus leping 1996.
Hugo Alfvén
Rootsi rapsoodia nr 1 "Midsommarvaka"
Teosest peegeldub valgete ööde eriline meeleolu, mis väljendub põhjamaa inimese hinges vallanduva rõõmuna südasuvisel ajal.
Budapesti leping
Lepinguga seotut reguleerib Maailma Intellektuaalomandi Organisatsioon.
Milla Jovovich
Milica Bogdanovna Jovovich (serbiaː Милица Јововић, veneː Милица Богдановна Йовович, ukrainaː Милиця Богданівна Йовович; sündinud 17. detsembril 1975 Kiievis) on näitleja, modell ja muusik.
Ta arstist isa on pärit Montenegrost, ema on vene ja ameerika filminäitleja Galina Loginova. Ta pere emigreerus Nõukogude Liidust 1981. aastal. Algul elasid nad Londonis, kuid siis siirdusid USA-sse Sacramentosse ja seejärel Los Angelesse.
Tema tuntuimaks rolliks on Alice'i roll filmisarjas "Resident Evil".
Norman Fairclough
Norman Fairclough (/ˈnɔː(r)mən ˈfɛə(r)klʌf/ ; sündinud 1941) on Lancasteri Ülikooli lingvistika emeriitprofessor. Ta kuulub sotsiolingvistikast välja kasvanud kriitilise diskursusanalüüsi (KDA) koolkonna rajajate hulka. Kriitiline diskursusanalüüs uurib, kuidas võimusuhted keeles ilmnevad ja kuidas keelekasutuse kaudu võimu teostatakse. Fairclough näeb kriitilist diskursusanalüüsi kui kriitilist ühiskonna uurimise suunda, mis läheneb ühiskonnale keele kaudu.
Fairclough on oma lähenemist iseloomustanud kui tekstuaalselt orienteeritud diskursusanalüüsi (textually oriented discourse analysis; TODA) eristamaks seda filosoofilistest uurimustest, mis küll vaatlevad diskursust, kuid ei kasuta lingvistilisi meetodeid (nt Michel Foucault' arutlused keelest). Faircloughi lähenemise jaoks on olulised nii teksti formaalsed lingvistilised omadused, sotsiolingvistilised žanrid kui ka sotsioloogilised praktikad. Fairclough näeb diskursuse ja ühiskonna suhet dialektilisena: diskursus mõjutab ühiskonda ja ühiskond mõjutab diskursust. Oma töödes kirjeldab ta sotsiokultuurilisi muutusi ja diskursiivseid muutusi – kuidas ühiskond ja keel muutuvad. Teda huvitavateks teemadeks on globaliseerumine, neoliberalism, kapitalismi muutumine, teadmistepõhine majandus ja viimasel ajal ka Ida-Euroopa siirdeprotsessid.
Raamatus "Language and Power" (1989; 2001) uuris Fairclough keele ja institutsioonidega seotud praktikaid. Ta pakkus välja kolmedimensioonilise diskursusanalüüsi mudeli.
Raamatus "Language and Social Change" kirjutas Fairclough diskursuse analüüsimisel kasutatavatest lähenemistest (nt konversatsioonianalüüs, kriitiline lingvistika, Foucault' kirjutised diskursusest) ja seejärel enda keelt ja ühiskondlikke protsesse siduvast lähenemisest. Ühiskondlikke muutusi vaadeldes viitas ta näiteks diskursuse demokratiseerumisele (ebavõrdsuste eemaldamine keelekasutuse õigustest, hierarhiate näiline kadumine, mille tulemusel asümmeetria muutub nüansseeritumaks, kuid ei kao), kommodifitseerumisele (mille tulemusel institutsioone ja eluvaldkondi, mis ei tegele otseselt millegi tootmisega, vaadeldakse üha enam läbi turusuhete prisma), tehnologiseerumisele (technologization) (kaasaegses ühiskonnas tekivad diskursuse tehnoloogiad nagu intervjueerimine, õpetamine, nõustamine ja reklaamimine, mida saab erinevates kontekstides rakendada ja mille kasutamiseks inimesi treenitakse, sh nt intonatsiooni ja näoilme treenimine) ja sünteetilisele personaliseerimisele (synthetic personalization) (strateegilistel kaalutlustel – näiteks reklaami eesmärgil – inimestevahelise suhtluse aspektide simuleerimine).
Raamatus "New Labour, New Language?" vaatles ta Suurbritannia Leiboristliku Partei kasutatavat retoorikat. Teda huvitas eriti leiboristide uuema põlvkonna (s.t Margaret Thatcheri ja John Majori järgse new labour 'i) vaadete ja keelekasutuse muutumine – see, kuidas kolmanda tee omaksvõtt tähendas varasemate sotsialistlikumate mõtete hülgamist ja neoliberalismiga kaasa minemist. Näiteks kirjutas Fairclough raamatus 'sotsiaalse õigluse' mõiste muutumisest, konkurentsikesksuse süvenemisest ja hoolekanderiigi ümberkujundamisest. Raamatu üks peatükk on pühendatud Tony Blairile iseloomuliku keelekasutuse kirjeldamisele ja analüüsile.
2000ndatel tegeles Fairclough globaliseerumise ja keelekasutuse suhete uurimisega ning üleilmastumise kritiseerimisega. 2003. aasta raamatu "Analysing Discourse: Textual Analysis for Social Research" eesmärk oli näidata ühiskonna uurimisega tegelevatele mittelingvistidele keelekasutuse ja tekstide uurimise olulisust, samuti pakkus ta seal välja oma mõnevõrra muutunud lähenemise tekstide uurimisele.
2012. aastal ilmunud raamat "Political Discourse Analysis", mille Fairclough kirjutas koos abikaasa Isabela Faircloughiga (varem Isabela Ietcu), võtab suuna argumentatsioonianalüüsi poole. Autorite kohaselt tuleks millegi muutmiseks üles kutsuva teksti analüüsimisel kindlaks teha, mis on teksti eesmärk, milliseid väärtusi saab tekstist välja lugeda, milline on tekstis kirjeldatav olukord, millistele autoriteetidele tekst viitab, millised on autori silmis tegevuse positiivsed/negatiivsed tagajärjed ja milliseid vahendeid/teguviise kasutades plaanitakse eesmärgini jõuda.
Fairclough on mitmes raamatus kirjutanud vajadusest tõsta tavainimeste teadlikkust keelekasutusest. Ta usub, et kooliõpilasi tuleks õpetada keelde kriitilisemalt suhtuma (olukorra muutmist tuleks seega alustada pedagoogika üliõpilastest). Faircloughi järgi on kriitilise keelealase teadlikkuse (Critical Language Awareness; CLA) eesmärk "aidata õppuritel saada teadlikumaks praktikatest, millega nad tekstide tootjate ja tarbijatena seotud on: ühiskondlikest huvidest ja jõududest, mis tekste vormivad; võimusuhetest ja ideoloogiatest, mis tekstide taga seisavad; teksti mõjudest ühiskondlikele identiteetidele, ühiskondlikele suhetele, teadmistele ja uskumustele; ja diskursuse osale kultuurilise ja ühiskondliku muutumise protsessides". Suurem keelealane teadlikkus võiks kaasa aidata omaenda ja oma kogukonna diskursiivsete praktikate muutmisele.
Fairclough on KDA-le omaselt vasakpoolse maailmavaatega. Tema jaoks on ühiskonna kriitilise uurimise eesmärk paremini mõista ühiskonna tööpõhimõtteid (kuidas ja miks ühiskonnas tekivad kasulikud ja kahjulikud nähtused), et negatiivseid nähtusi (vaesus, ebakindlus, kannatused jne) saaks leevendada või elimineerida. KDA-l on Faircloughi järgi emantsipatoorne missioon ühiskonda paremaks muuta. Ta on kirjutanud: "Ma usun, et tekstidel on ühiskondlikud, poliitilised, kognitiivsed, moraalsed ja materiaalsed tagajärjed ja mõjud, ning kui me tahame esitada moraalseid ja poliitilisi küsimusi kaasaegsete ühiskondade, eriti uue kapitalismi teisenemiste kohta, siis on esmatähtis neid tagajärgi ja mõjusid mõista." Kuigi KDA ei ole objektiivne (ei ole olemas objektiivset tekstide uurimist!), ei näe Fairclough selles probleemi kuna kallutatus ei pruugi alati olla halb kallutatus.
Lingvistilise poole pealt on Faircloughi teooriaid mõjutanud Mihhail Bahtin (intertekstuaalsus) ja Michael Halliday (süsteemfunktsionaalne grammatika ja keele metafunktsioonid) ning sotsioloogilise poole pealt teoreetikud nagu Antonio Gramsci, Louis Althusser, Michel Foucault ja Pierre Bourdieu.
Jonathan Hogg
Jonathan Lee Hogg (sündinud 6. detsembril 1988 Middlesbrough's) on Inglismaa jalgpallur, kes mängib keskpoolkaitsjana Inglismaa esiliigaklubis Huddersfield Town.
Aastatel 1997–2002 kuulus ta Middlesbrough' noortesüsteemi. Seejärel liitus ta Aston Villaga. Aston Villa põhimeeskonnas debüteeris ta 19. augustil 2010 UEFA Euroopa Liiga kvalifikatsiooniringis Viini Rapidi vastu. Inglismaa kõrgliigas debüteeris ta sama aasta 13. novembril mängus Manchester Unitedi vastu. Hooaja 2009/10 keskel oli ta Aston Villast lühikest aega laenul Inglismaa tugevuselt neljanda liiga klubis Darlington. Hooaja 2010/11 teises pooles oli ta laenul Inglismaa esiliigaklubis Portsmouth.
2013. aasta juulis siirdus ta Hudddersfield Towni. Aastatel 2017–2019 mängis ta Hudddersfield Towniga kaks hooaega Inglismaa kõrgliigas. 2021. aastal valiti Hogg Hudddersfield Towni aasta mängijaks.
Eesti Balletiliit
Eesti Balletiliit, varem Eesti Kutseliste Tantsijate Loomeliit (lühend: EKTL) ja Eesti Kutseliste Tantsijate Liit on tantsukunsti, eelkõige balletti edendav 1997. aastal asutatud loomeliit. Liit kuulub Eesti Teatriliidu kui katusorganisatsiooni alla.
Amazonas (täpsustus)
Nimel "Amazonas" on mitu tähendust.
Eesti Balletiliit
Ajalugu
Eesti Balletiliit loodi 1997. aasta 17. novembril. Esialgu kandis liit nime Eesti Kutseliste Tantsijate Liit. Liidu juhatuse esimeesteks on olnud Aleksander Kikinov, Aime Leis, Andrus Kämbre, Kalju Saareke, Dmitri Hartšenko ja alates 2017. aastast Triinu Upkin.
2017. aasta 2. oktoobril toimunud üldkoosolekul valiti liidu uueks nimeks Eesti Balletiliit.
Aprosdoketophis
Aprosdoketophis on maoperekond.
Klassifikatsioon
Perekonda Aprosdoketophis klassifitseeritakse roomajate andmebaasis üksainus maoliik :
Levila
Levinud Etioopias.
Välislingid
Selles artiklis on kasutatud prantsuskeelset artiklit fr:Aprosdoketophis andreonei seisuga 20.12.2013.
Vilja-nokislutikas
thumb|upright=0,7|Nümf, esimene etapp thumb|upright=0,7|Nümf, viimane staadium Vilja-nokislutikas (Aelia acuminata) lutikaliste alamseltsi kuuluv putukaliik.
Angela Eagle
Angela Eagle (sündinud 17. veebruaril 1961 Bridlingtonis) on Suurbritannia leiboristlik poliitik. Ta on aastast 1992 Suurbritannia parlamendi alamkoja liige.
Isiklikku
Ta oli üks esimesi Suurbritannia parlamendi liikmeid, kes on avalikult lesbi; tema kooselu ametiühinguaktivist Maria Exalliga on registreeritud tsiviilpartnerlusena. Tema kaksikõde Maria Eagle on aastast 1997 Suurbritannia parlamendi alamkoja liige. Ta on olnud Briti noortemeister males.
Kalibreerimine
Kaliibrimine ehk kalibreerimine võib tähendada:
Jahe tee
Jahe tee on tänav Tallinnas Pirita linnaosas Mähe asumis. Jahe tee algab Mähe asumi ja Kloostrimetsa asumi piirilt, kulgeb lõunakagu-põhjaloode suunaliselt ja lõpeb Randvere teel. Jahe tee on ligikaudu 190 meetri pikkune.
Jahe tee sai nime 12. juulil 1949. Tänav on saanud nime varjulise Kloostrimetsa mõjul.
Tolkuse looduskaitseala
Tolkuse looduskaitseala on looduskaitseala Pärnu maakonnas Saarde vallas. Kaitseala kaitse-eesmärk on kaitsta kaitsealuseid liike ja nende elupaiku, samuti EÜ nõukogu direktiivis 92/43/EMÜ nimetatud elupaigatüüpe, näiteks vanu loodusmetsi. Kaitseala pindala on 810,3 ha.
Kaitseala moodustati 2007.
La Salvetat-sur-Agout
La Salvetat-sur-Agout [la salve'ta sür a'guu] on asula ja vald Prantsusmaal Oksitaania piirkonnas Hérault' departemangus.
Vald on pindala suuruselt Hérault' departemangu teine vald. Selle alal asub üle 139 külakese. Valla keskus asub Vèbre ja Agout' jõe kokkujooksul.
Totma
Totma on linn Venemaal Vologda oblastis, Totma rajooni keskus. Asub Suhhona jõe ääres 215 km Vologdast kirde pool.
Totma sai linnaõigused 1780. aastal, kuid linna asutamisaastaks loetakse 1137. aastat, mil kroonikas on mainitud Tošma külakogukonda.
Triiplutikas
Triiplutikas (Graphosoma italicum) lutikaliste alamseltsi kuuluv putukaliik.
Putukat on ka Eestis.
Kambja vald
Kambja vald piirneb Nõo, Kastre, Põlva, Kanepi, Luunja ja Otepää vallaga ning Tartu linnaga.
2020. aasta 1. jaanuari seisuga elab vallas 11 489 inimest.
Ajalugu
Vald moodustati 2017. aastal haldusreformi käigus Vabariigi Valitsuse poolt senise Kambja valla ja Ülenurme valla ühendamisel uueks omavalitsusüksuseks. Ülenurme Vallavolikogu ja Kambja Vallavolikogu ei soovinud vabatahtlikult ühineda, vaidlustades sundliitmise Riigikohtus. Riigikohtu põhiseaduslikkuse järelevalve kolleegium jättis vallavolikogude taotluse rahuldamata.
Vallas ühinemise järel korraldatud rahvahääletusel 2018. aastal jäid enamusse siiski Ülenurme nime pooldajad ja nende nime-eelistuse kinnitas ka Kambja vallavolikogu, mistõttu vallavalitsus pöördus nimeküsimuses vabariigi valitsuse pole. Ehkki riigihalduse minister Janek Mäggi lubas 2018. aasta septembris otsust "mõne nädala jooksul", polnud 2019. aasta jaanuari lõpuks valitsus otsust veel langetanud ning Mäggi ilmutas valmidust jätta küsimus järgmise, 2019. aasta Riigikogu valimiste järgse valitsuse hooleks. Ka järgmine valitsus jäi 2017. aasta seisukoha juurde. Riigihalduse minister Jaak Aab põhjendas otsust kohanimenõukogu soovitusega, kus uute vallanimede valikul eelistati ajalooliste kihelkondade nimesid tänapäevaste vallakeskuste nimedele. Ülenurme ja Kambja juhtum oli ainus, kus haldusreformiga moodustatud vald soovis nime kohe muuta.
Asustusjaotus
Vallas on 5 alevikku ja 40 küla.
Alevikud: Kambja, Külitse, Räni, Tõrvandi, Ülenurme
Külad: Aakaru, Ivaste, Kaatsi, Kammeri, Kavandu, Kodijärve, Kullaga, Kõrkküla, Laane, Lalli, Lemmatsi, Lepiku, Läti, Madise, Mäeküla, Oomiste, Paali, Palumäe, Pangodi, Pulli, Pühi, Raanitsa, Rebase, Reola, Reolasoo, Riiviku, Sipe, Sirvaku, Soinaste, Soosilla, Sulu, Suure-Kambja, Talvikese, Tatra, Täsvere, Uhti, Vana-Kuuste, Virulase, Visnapuu, Õssu
Neitsitorn (İstanbul)
Neitsitorn (türgi keeles Kız Kulesi), Bütsantsi ajast alates tuntud ka kui Leanderi torn (Leander Kulesi), on tuletornina kasutatud torn Türgi pealinnas İstanbulis. See asub väikesel saarekesel Bosporuse väina lõunapoolse sissepääsu juures 200 m kaugusel Üsküdari rannikust.
Sideeriline periood
Sideeriline periood ehk sideeriline tiirlemisperiood on ajavahemik, mille vältel taevakeha (planeedi, tähe) kaaslane teeb taevakeha ümber täistiiru tähistaeva kui taustsüsteemi suhtes.
Nt Maa puhul on sideerilise aasta kestus 1,00004, mis võrdub 365,26 ööpäevaga.
Kuberneripuu
Kuberneripuu (Julbernardia; Paraberlinia) on liblikõieliste sugukonda kuuluv puude perekond.
Kuberneripuud kasvavad Aafrikas. Puud on keskmist kasvu.
Perekonda kuulub kaheksa liiki.
Aglükoon
Aglükoon võib olla näiteks alkohol, karboksüülhape või fenool.
Laiemas mõttes nimetatakse aglükooniks ka näiteks glükoproteiini või glükolipiidi mittesahhariidset koostisosa.
Tavaliselt on sellistes ühendites bioloogiliselt aktiivsed just aglükoonid.
Meghan Trainor
pisi|Meghan Trainor Meghan Elizabeth Trainor (sündinud 22. detsembril 1993 Nantucketis Massachusettsis) on USA laulja, helilooja ja produtsent.
Ta hakkas laulmist õppima 6-aastaselt ja laule kirjutama 11-aastaselt. Keskkooli ajal laulis ta džässansamblis ja ansamblis Island Fusion. Ta on lõpetanud Berklee Muusikakolledži.
2016. aastal võitis ta uue artisti Grammy auhinna.
Tema teine stuudioalbum "Thank You" ilmus 2016. aasta märtsis.
Trainori muusika on segu bubblegum popist, blue-eyed soulist ja doo-wop'ist.
Singlid
Ta on teinud kaasa ka näiteks Fifth Harmony laulus "Brave Honest Beautiful" (albumilt "Reflection"; 2015), Jason Derulo laulus "Painkiller" (albumilt "Everything Is 4"; 2015) ja Charlie Puthi laulus "Marvin Gaye" (EP-lt "Some Type of Love"; 2015)
Raud(III)sulfaat
Raud(III)sulfaat (keemiline valem: Fe2(SO4)3 on keemiline ühend (sool).
Looklev tee
pisi|Looklev tee Looklev tee on tänav Tallinnas Pirita linnaosas Mähe asumis. Looklev tee algab Randvere teelt, ristub Hämara teega ja lõpeb Vilu teel. Looklev tee on algul lääne–idasuunaline ja seejärel põhiosas lääneedela–idakirdesuunaline. Looklev tee on ligikaudu 275 meetri pikkune.
Looklev tee sai nime 12. juulil 1949. Tänav on saanud nime oma kuju järgi.
Nikolai Thamm noorem
Nikolai Ludwig Jakob Thamm, (ka Nikolai Tamm; 31. mai/13. juuni 1867 Peterburi – 21. detsember 1948 Aschersleben, Saksi-Anhalt) oli Eesti arhitekt.
1887. aastal lõpetas ta Tallinna Peetri Reaalkooli ja 1895. aastal Peterburi Kunstide Akadeemia.
1895–1907 töötas ta Eestimaa kubermanguvalitsuse ehitusosakonnas nooreminsenerina ja ühtlasi Peetri reaalkooli õpetajana, aastast 1913 riiginõunikuna. Aastatel 1917–1919 tegutses Thamm Venemaal ja 1921–1927 töötas ta Tallinnas Kaitseministeeriumi ehitus- ja korteriosakonnas arhitektina.
Robert Sánchez
Robert Lynch Sánchez (sündinud 18. novembril 1997 Cartagenas) on Hispaania jalgpallur, kes mängib väravavahina Inglismaa Premier League'i klubis Londoni Chelsea ja Hispaania jalgpallikoondises.
Ta kuulus kõigepealt Hispaania klubidesse, seahulgas 2010–2013 Levante noortesüsteemi, seejärel liitus Brighton & Hove Albioniga. Esimese profilepingu sõlmis ta klubiga 2015. aastal. Hooajal 2018/19 oli ta laenul Inglismaa tugevuselt neljanda liiga klubis Forest Green Rovers ja hooajal 2019/20 Inglismaa tugevuselt kolmanda liiga klubis Rochdale.
Brightoni meeskonnas debüteeris Sánchez 1. novembril 2020 mängus Tottenham Hotspuri vastu. Hooajal 2020/21 kerkis ta ka Brightoni esiväravavahiks. 2021. aasta veebruaris sõlmis ta klubiga uue nelja ja poole aasta pikkuse lepingu.
Suvel 2023 liitus Sanchez ligi 23 miljoni euro eest Chelseaga.
Hispaania jalgpallikoondises tegi Sánchez debüüdi 5. septembril 2021 MM-i valikmängus Gruusia vastu, kus pääses väljakule teisel poolajal Unai Simóni asemel. Sánchez oli Hispaania koondise varuväravavaht 2021. aasta Euroopa meistrivõistlustel ja 2022. aasta maailmameistrivõistlustel.
Tema isa on Inglise-Jamaica päritolu ja ema hispaanlanna.
Psühhonaut
Psühhonaut (kreeka keeles ψυχή psychē 'hing/vaim/meel' ja ναύτης naútēs 'meremees/navigaator') on isik, kes aktiivselt uurib psüühikat, kasutades hallutsinogeene ja/või transsi või nägemusi tekitavaid, taju avardavaid ning meelt uurivaid tehnikaid, nagu näiteks meditatsioon, šamanistlikud rituaalid, enesesisendus, hüpnoos, sensoorne deprivatsioon, teadlikud unenäod jne.
Ott Karulin
Ott Karulin (sündinud 9. veebruaril 1980) on eesti teatriteadlane, ajakirjanik ja riigiametnik.
Ta lõpetas 1998. aastal Pärnu Sütevaka Humanitaargümnaasiumi.
Ta on lõpetanud Tartu Ülikooli 2005. aastal kirjanduse ja rahvaluule erialal. 2013. aastal kaitses ta Tartu Ülikoolis doktoritöö teemal "Rakvere Teater „täismängude” otsinguil aastail 1985–2009".
2014–2018 oli ta kultuurilehe Sirp peatoimetaja.
Alates 2018 on ta Riigikantselei strateegiabüroo nõunik.
Vaiste looduskaitseala
Vaiste looduskaitseala on looduskaitseala Pärnu maakonnas Lääneranna vallas. Kaitseala kaitse-eesmärk on kaitsta kaitsealuseid liike ja nende elupaiku, samuti EÜ nõukogu direktiivis 92/43/EMÜ nimetatud elupaigatüüpe, näiteks õõtsiksoosid. Kaitseala pindala on 160,8 ha.
Kaitseala moodustati 2007.
Kareena Kapoor
Kareena Kapoor (pärast abiellumist ka Kareena Kapoor Khan, sündinud 21. septembril 1980) on India näitleja.
Ta on üks Bollywoodi populaarsemaid ja enim tasustatud näitlejaid.
Vida Pääbo-Juse
Vida Pääbo-Juse (aastani 1928 Juse, ka Juuse; 22. september 1907 Tartu – 15. detsember 1990 Ibiza, Hispaania) oli eesti maali- ja tekstiilikunstnik.
Ta lõpetas Tartus gümnaasiumi, õppis veidi Tartu Ülikoolis ning aastast 1928 Pallases, kust sai aastal 1932 joonistusõpetaja kutse. Jätkas aastatel 1932–1933 õpinguid Riigi Kunsttööstuskoolis keraamika alal. Läks aastal 1939 Firenze Kuninglikku Kunstiakadeemiasse õppima monumentaalmaali eriala, täiendas end Budapesti Kunstiakadeemias.
Adrian (Texas)
Elanike arv on 2015. aasta seisuga arvestuslikult 167. 2010. aasta rahvaloenduse kohaselt oli elanikke 166.
Vida Pääbo-Juse
Aastatel 1939–1947 elas ta Itaalias, 1948–1979 Inglismaal ja 1979–1990 Hispaanias, kus ta ka suri.
Adrian (Texas)
Adrian on saanud nime 1900. aastate alguses sealkandis töötanud farmeri Adrian Culleni järgi.
Vida Pääbo-Juse
Ta hülgas 1930-ndate vaibakavandeis ja kangais 1920-ndate traditsioonilise geomeetrilise ja rahvusliku laadi ning kasutas vaba pinnajaotust, stiliseeritud figuure ja taimemotiive. Ta on viljelenud õlimaali, graafikat ja mosaiiki.
Isiklikku
Vida Pääbo-Juse oli kaks korda abielus. Esimesest abielust tsiviilinsener Max Pääboga sündinud tütar Maire-Ilon on raamatugraafik; teine abikaasa oli Bosko Jovanovic. Tema õde Karin Siim-Juse oli moe- ja teatrikunstnik, õepoeg Rein Siim oli eesti maalikunstnik, arhitekt ja karatetreener.
Adrian (Texas)
1909. aastal sai Adrian raudteeühenduse, kui sinna jõudis Chicago, Rock Island and Pacific Railroadi raudteeliin.1910. aastaks oli Adrianis postkontor ja mitu poodi ning ilmus ajaleht Adrian Eagle. 1915. aastal elas seal umbes 50 inimest. Pärast Route 66 valmimist hakkas Adrian teenima seal peatuvate möödasõitjate pealt. Samal ajal arenes piirkonnas põllumajandus. 1929. aastal ehitati viljaelevaator ning 1940. aastatel hakkas Adrianis tööle vabatahtlike tuletõrje ühing.
Fred Oelßner
pisi|Fred Oelßner (vasakul) 1951. aastal Fred Oelßner (27. veebruar 1903 Leipzig – 7. november 1977 Ida-Berliin) oli saksa majandusteadlane ja Saksa DV riigitegelane.
Fred Oelßneri isa oli kommunistlik poliitik Alfred Oelßner (1879–1962). Põhikooli lõpetamise järel õppis Fred Oelßner aastatel 1917–1919 kaupmeheks ja möldriks, kuid oli sunnitud poliitilistel põhjustel ametiõppimise pooleli jätma.
Oldhami maakond
Oldhami maakond (inglise Oldham County) on kahe Ameerika Ühendriikide maakonna nimi.
Adrian (Texas)
Adrian sai linnaõigused 1953. aastal. See on üks kahest linnast maakonnast; teine on maakonna halduskeskus Vega.
Chris Hadfield
Chris Hadfield on endine sõjaväelendur. Ta on osalenud kahel süstikulennul; 1995. aastal Atlantise lennul STS-74 kosmosejaama Mir ja 2001. aastal Endeavouri lennul STS-100 rahvusvahelisse kosmosejaama.
Adrian (Texas)
Adriani nimetab ennast ajaloolise Route 66 keskpunktiks. Linna sildile on märgitud linna kaugus Los Angelesest ja Chicagost, milleks on mõlemal juhul 1139 miili (1833 km).
Fred Oelßner
1935–1936 töötas ta Rahvusvahelises Lenini Koolis ja J. Marchlewski nimelises Lääne Vähemusrahvuste Kommunistlikus Ülikoolis dotsendina. Ideoloogilistel põhjustel vabastati ta dotsendiametist ja 1936–1938 elatus ta tõlketöödest ja kirjanduslikust tegevusest. 1938–1941 töötas ta Moskvas ühes paberivabrikus plaaniosakonna juhatajana. 1940. aastal sai ta Nõukogude Liidu kodakondsuse. 1941–1944 töötas ta Moskva Raadios toimetajana, seejärel oli õpetaja parteikoolis.
1945. aasta mais pöördus Fred Oelßner Anton Ackermanni grupi koosseisus Saksamaale tagasi. 1946–1949 oli ta Saksamaa Kommunistliku Partei/Saksamaa Sotsialistliku Ühtsuspartei parteihariduse, kultuuri ja kasvatustöö osakonna juhataja. Alates 1947. aastast oli ta Saksamaa Sotsialistliku Ühtsuspartei Eestseisuse/Keskkomitee liige. Alates 1949. aastast oli ta Ajutuse Rahvakoja ja 1950. aastast Rahvakoja liige.
1950. aastal sai Fred Oelßner Saksamaa Sotsialistliku Ühtsuspartei Keskkomitee Poliitbüroo liikmeks. Alates 1955. aastast oli ta üks Saksa DV Ministrite Nõukogu esimehe asetäitjatest. 1950–1956 töötas ta ajakirja Einheit peatoimetajana, seejärel oli SSÜP Keskkomitee juures asuva Ühiskonnateaduste Akadeemia professor.
1958. aasta veebruaris lasti Oelßner seoses Karl Schirdewani ja Ernst Wollweberi afääriga oportunistlikus tegevuses süüdistatuna kõigist ametitest lahti. 1959. aastal kirjutas ta kahetsusartikli "Oportunism ja poliitiline pimedus". 1958–1969 töötas ta Saksa DV Teaduste Akadeemia Majandusteaduste Instituudi direktorina. 1968. aastal valiti ta Berliini Humboldti Ülikooli audoktoriks.
Dilbikiai
Visgaudžiai karstase kivi|pisi Dilbikiai (žemaidi Dėlbėkē) on küla Leedus Skuodase rajoonis Ylakiai vallas. Külas on Dilbikiai kalmistu.
Külla jääb Visgaudžiai Karstase kivi, mis asub praktiliselt Visgaudžiai küla serval ja mida kutsutakse ka Kuradikirstuks (Velnio karstas). Kivi on 4,2 meetri pikkune, 1,7 meetri laiune ja 2,2 meetri kõrgune. Kohalikud lood räägivad, et kivi alla olevat maetud kurat, selle juurde olevat maetud kirst kullaga, ja et terves selles metsas kummitavat kuratlik vaim, mis häirib hobuseid ning ei lase rahval läbi metsa minna. Külla jääb Milijonase mägi, kus rahvajuttude kohaselt seisnud kord kirik ja linn. Katku ajal vajunud need maa alla.
Pūpoli 1
Pūpoli 1 (vanasti ka Pūpoli) on küla (vasarnīcu ciems ehk suvilapiirkond) Lätis Valmiera piirkonna Brenguļi vallas. Küla asub valla põhjaosas.
Külas asub Pūpoli bussipeatus. Aastail 2009–2021 kuulus küla Beverīna piirkonda.
Asulas kasvav Pūpoli tamm ümbermõõduga 5,25 meetrit on looduskaitse all.
Mari-Anne Härma
Mari-Anne Härma (sündinud 22. märtsil 1988 ) on Eesti riigiametnik ja geneetikateadlane.
Valkla lahing
Valkla lahing oli 3. jaanuaril 1919. aastal Eesti Vabadussõja algsel taganemislahingute etapil toimunud sõjaline operatsioon Põhja-Eestis, pealetungivate Punaarmee väeüksuste tõkestamiseks.
3. jaanuaril Valkla mõisa ning küla juures kaitsepositsioonil olnud 4., 5. jalaväepolgu ning ratsaväeeskadroni ning 1. suurtükiväepolgu patareide poolt tõkestati Punaarmee väeosade senine takistamatu vallutusretk (15. detsembril, Kunda; 16., Rakvere; 21., Tartu; 24., Tapa).
6. jaanuari hilisõhtul andis Viru rinde juhataja kindralmajor Aleksander Tõnisson kõigile rinde väeosadele käsu 7. jaanuari hommikul üle minna üldpealetungile, esimesena vabastati Tapa linn ja raudteejaam.
Eellugu
1918. aasta novembris alanud Eesti vägede taganemisel, kohaliku tähtsusega kaitselahingutes Narva suunalt Tallinna poole olid vastloodud Eesti sõjaväeosad läbi teinud ligi kuupikkuse taandumise Kirde-Eestist, kandnud kaotusi ning suur hulk mehi oli deserteerinud. Narvas esimese Punaarmee väeosadega lahingu vastuvõtnud ja seejärel taganenenud 4. jalaväepolgu toetuseks oli piirkonda saadetud alles moodustatud 1. ratsapolgu 1. eskadron, 1. Suurtükiväepolgu 1. ja 3. patareid ning piirkonnas asus ka Rakveres moodustatud 5. Jalaväepolgu I pataljon.
Enne Valkla piirkonda taandumist oli polk 31. detsembril üritanud kaitsta Kuusalu–Lõpeveski joont, kuid oli sunnitud taanduma, võttes 1. jaanuaril uue kaitsepositsiooni sisse mererannast alates Kullamäe–Jõesuu talu–Valkla mõisa–Valkla küla joonele. Polgu üks rood suunati aga põhipositsioonidest ettenihutatud positsioonile Salmistu külla.
Lahingu käik
1919. aasta 3. jaanuari hommikul alustasid Punaarmee kütiväed suurtükitule toetusel pealetungi Valkla külale, kuid 4. jalaväepolgu allüksus lõi nad tagasi, 4. jalaväepolgu allüksust toetas ka 1. suurtükiväepolgu 1. patarei, sealjuures süttis patarei tulest põlema Kiiu mõis.
Kella 10 ajal tungis Salmistu poolt Valkla mõisa suunas kahe roodu suurune Punaarmee väeosade koosseisu liidetud Balti laevastiku madruste grupp – kokku umbes 100 meest koos kahe raskekuulipildujaga. Üks rood liikus Kääru teomeeste maja ning teine rood Valkla mõisa suunas. Kääru majas asus 4. polgu 1. pataljoni 2. roodu üks rühm, teine selle roodu rühm oli kilomeetri kaugusel Jõesuu talus. Osa Käärut rünnanud punaste roodust avas tule rindelt, teine osa ilmus maja õuele varjatult metsa poolt. 4. jalaväepolgu mehed pidasid paremaks põgeneda, mis enamikul õnnestus, välja arvatud lipnik Darschil ning roodu telefonistil, kes said maja õuel surma, vangi langes polgu hobusemees. 2. roodu mehed taganesid Käärust Ubari talu poole ja võtsid suuna Valkla mõisale.
Enne punaväelaste rünnaku algust oli 1. pataljoni ülem kapten Viktor Liivak saatnud Valkla mõisas seisva 3. roodu välja vahetama 2. roodu Jõesuu talu ja Kääru maja juures, kus see oli hoidnud oma positsioonidel kolm ööpäeva ja V. Liivak soovis talle puhkust anda.
3. rood oli mõisast lahkunud enne punaväe rünnaku algust, 3. roodu koosseisus olid 6 ohvitseri ja 22 sõdurit (kokku 28 meest) eesotsas alamleitnant Remmeliga. Kui rood kolonnis Valkla mõisast Kääru maja suunas teele asus, võeti ta ootamatult rännakkolonni olukorras vaenlase tule alla. 3. roodule avas tule vastase rood, mis pidi Valkla mõisa ründama, sel ajal kui teine vaenlase rood rünnakut Kääru majale.
3. roodu poolt Valkla mõisa lähedal peetud lahingu ajal, oli 4. polgu 1. pataljoni ülem V. Liivak saatnud piirkonda Kääru majast edelas Valkla mõisas reservis seisnud 5. polgu 1. pataljoni (100 meest) ning vahepeal Käärust välja taganenud ja mõisa jõudnud 4. polgu 2. roodu rühma. Valkla mõisa all tegutseva vastase suunas avas tule ka 1. suurtükiväepolgu 3. patarei. Taganevate punaväelaste jälitamisel Salmistu suunas 3. roodu poolt, järgnesid neile ka 5. polgu 1. pataljoni allüksused. pisi|Vabadussõja Valkla lahingu mälestusmärk 3. roodu jõudmisel Salmistule, üritas vaenlane suurtükitule toel taas peale tungida Valkla külale, kus asus endiselt 4. polgu 2. pataljon. Punaväelaste rünnak löödi tagasi, ehkki ratsapolgu eskadronist sai üks ohvitser (rittmeister Koovit) surma ning üks sõdur haavata.
Tulemused
Vaatamata edukale kaitselahingule ja punaväelaste taganemisele ja nende jälitamisele jätsid Eesti väeosad Salmistu siiski samal õhtul maha, sest üksikut metsaga ümbritsetud küla ei peetud võimalikuks ega vajalikuks enda käes hoida.
Mälestuse jäädvustamine
Valkla lahingu mälestamiseks püstitati 23. juunil 1934 Valkla lahingupaika suur mälestuskivi, tekstiga "Siia maani ja mitte kaugemale". Kivi asub Valkla külas vana Tallinna–Narva maantee ääres. 1937. aastal istutati kivi kõrvale ka mälestustamm. 1941. aastal kivi õhiti Nõukogude võimu poolt.
Uue mälestuskivi avamine toimus 10. augustil 1989. aastal.
Ratsulutikas
Ratsulutikas (Lygaeus equestris) lutikaliste alamseltsi kuuluv putukaliik.
Putukat on ka Eestis.
Tadeusz Walasek
Tadeusz Walasek (15. juuli 1936 Elżbiecin, Piątnica vald, Łomża maakond, Podlaasia vojevoodkond – 4. november 2011 Kobyłka, Wołomini maakond, Masoovia vojevoodkond) oli Poola poksija.